b'\n_START_ARTICLE_\nHSO-sihteeri\n_START_PARAGRAPH_\nHSO-sihteeri on kauppaopiston ja kauppakorkeakoulun tutkintojen v\xc3\xa4liin sijoittuva alin korkea-asteen tutkinto, joka tarkoitettu vain ylioppilastutkinnon suorittaneille ja jonka saattoi suorittaa Helsingin Sihteeriopistossa (HSO).  Kannatusyhdistyspohjaisen oppilaitoksen ylioppilaskunta HSOY toimii edelleen HAAGA-HELIA ammattikorkeakoulun assistenttiopiskelijoiden ainej\xc3\xa4rjest\xc3\xb6n\xc3\xa4. Helsingin Sihteeriopisto perustettiin vuonna 1967 ja toimi alkuaikoina ensin Sturenkadulla. Omat toimitilat rakennettiin Oulunkyl\xc3\xa4\xc3\xa4n M\xc3\xa4kitorpantielle._NEWLINE_Ammattikorkeakoulu-uudistuksen yhteydess\xc3\xa4 vuonna 1992 Sihteeriopistosta tuli osa Helsingin liiketalouden ammattikorkeakoulu Heliaa, ja HSO-sihteerien tutkintonimike muuttui tradenomiksi. Vuonna 1991 perustettu Haaga Instituutin ammattikorkeakoulu ja Helsingin liiketalouden ammattikorkeakoulu fuusioitiin vuoden 2007 alusta l\xc3\xa4htien, ja yhdistynyt koulu toimii nykyisin Haaga-Helia ammattikorkeakouluna. Koulutusohjelmat ovat nykyisin nimelt\xc3\xa4\xc3\xa4n Johdon assistenttity\xc3\xb6n ja kielten koulutusohjelma. Koulutusohjelma on sek\xc3\xa4 suomen- ett\xc3\xa4 englanninkielinen.  Mik\xc3\xa4li n\xc3\xa4ist\xc3\xa4 kulutusohjelmista valmistuva henkil\xc3\xb6 on Aito HSO ry:n j\xc3\xa4sen, voi h\xc3\xa4n k\xc3\xa4ytt\xc3\xa4\xc3\xa4 nimikett\xc3\xa4 "tradenomi, HSO". _NEWLINE_Koulutusohjelmaa kehitetet\xc3\xa4\xc3\xa4n jatkuvasti yhdess\xc3\xa4 ty\xc3\xb6el\xc3\xa4m\xc3\xa4n kanssa.'